Source: http://selitervisekeskus.ee/index.php?page=9
Timestamp: 2019-12-14 04:43:15+00:00
Document Index: 5868461

Matched Legal Cases: ['§ 1', '§ 2', '§ 3', '§ 2', '§ 4', '§ 5', '§ 6', '§ 7', '§ 8', '§ 11', '§ 12', '§ 13']

Põhimäärus » Avaleht » Seli Tervisekeskus
Seli mõis
SELI TERVISEKESKUSE PÕHIMÄÄRUS
Vastu võetud kaitseministri 24. septembri 2004. a määrusega nr 14 (RTL 2004, 132, 2030), jõustunud 01.01.2005
Muudetud järgmise määrusega (vastuvõtmise aeg, number, avaldamine Riigi Teatajas, jõustumise aeg):
29.07.2009 RTL 2009, 64, 936 09.08.2009, rakendatakse tagasiulatuvalt alates 27.07.2009
25.03.2013 RT I, 28.03.2013, 26 01.04.2013
16.09.2014 RT I, 19.09.2014, 3 22.09.2014
28.10.2014 RT I, 31.10.2014, 7 03.11.2014
[RT I, 28.03.2013, 26 - jõust. 01.04.2013]
§ 1. Seli Tervisekeskus
(1) Seli Tervisekeskus (edaspidi keskus) on Kaitseministeeriumi hallatav riigiasutus, mis juhindub oma tegevuses seadustest, Vabariigi Valitsuse ja kaitseministri määrustest ning muudest õigusaktidest ja käesolevast põhimäärusest.
(2) Keskusel on oma nime ja väikese riigivapi kujutisega pitsat ning kehtivate õigusaktidega kooskõlas olev sümboolika.
(3) Keskus juhindub asjaajamisel Kaitseministeeriumi asjaajamisjuhendist.
§ 2. Keskuse asukoht
Keskus asub Rapla maakonnas. Aadress on Seli, Rapla vald, 79604 Rapla maakond.
§ 3. Keskuse tegevusvaldkond
[Kehtetu - RTL 2009, 64, 936 - jõust. 09.08.2009, rakendatakse tagasiulatuvalt alates 27.07.2009]
(1) Keskuse ülesanne on korraldada oma asukohas kaitseväelastele, asendusteenistujatele, teenistusülesannete täitmise tõttu tervisekahjustuse saanud isikutele, rahvusvahelises sõjalises operatsioonis osalemise ajal teenistusülesannete täitmise tõttu hukkunud või püsiva tervisekahjustuse saanud tegevväelase perekonnaliikmetele, okupatsioonirežiimide poolt represseeritud isiku seaduse § 2 lõigetes 1 ja 2 ning § 4 lõikes 1 nimetatud isikutele ning rahvusvahelise sõjalise koostöö alusel välisriigi relvajõudude liikmetele taastusravi ja füsioteraapia (edaspidi eriarstiabi) ning õendusabi osutamist.
[RT I, 31.10.2014, 7 - jõust. 03.11.2014]
(2) Ülesande täitmiseks keskus:
1) tagab oma ruumide, sisseseade ja aparatuuri vastavuse eriarstiabi ja õendusabi osutamiseks kehtestatud nõuetele;
2) valdab ja haldab riigivara valitseja poolt tema valdusesse antud riigivara;
3) ostab vajaliku asja või teenuse, vajadusel viib läbi riigihanked.
[RTL 2009, 64, 936 - jõust. 09.08.2009, rakendatakse tagasiulatuvalt alates 27.07.2009]
3. peatükk JUHTIMINE JA STRUKTUUR
§ 5. Juhtimine
(1) Keskust juhib direktor, kellega sõlmib, muudab ja lõpetab töölepingu minister.
(2) Keskuse direktor valitakse ametisse avalikul konkursil kuni viieks aastaks.
§ 6. Direktori ülesanded, pädevus ja asendamine
(1) Keskuse direktor:
1) juhib keskust kooskõlas käesoleva põhimäärusega ning vastutab keskusele pandud ülesannete täitmise eest;
2) korraldab keskuse majandustegevust, raamatupidamis- ja personalitööd;
3) vastutab keskuse tegevust korraldavate õigusaktide täpse ja otstarbeka täitmise eest ning annab aru ministrile;
4) esitab ministrile kehtestatud korras ettepanekud keskuse eelarve koostamiseks, tagab eelarve täpse ja otstarbeka täitmise ning aruannete õigeaegse esitamise ning annab eelarve täitmisest aru ministrile;
5) [kehtetu - RTL 2009, 64, 936 - jõust. 09.08.2009, rakendatakse tagasiulatuvalt alates 27.07.2009]
6) otsustab riigihanke teostamise ja kontrollib hankelepingute täitmist;
7) sõlmib riigihankelepinguid;
8) esitab ministrile kinnitamiseks keskuse palgalise koosseisu, sõlmib, muudab ja lõpetab töölepinguid keskuse töötajatega. Ametikohtade täitmiseks võib direktor korraldada konkursse;
9) määrab kindlaks töötajate tööjaotuse ja töökohustused lähtudes Vabariigi Valitsuse poolt kehtestatud korrast ja tingimustest, kinnitab töötajate ametijuhendid ning palgajuhendi;
10) esindab oma pädevuse piires keskust ja volitab selleks vajadusel teisi isikuid;
11) sõlmib juriidiliste ja füüsiliste isikutega lepinguid ja sooritab muid tehinguid, mis on kooskõlas seaduste ja teiste õigusaktidega;
12) kasutab ja käsutab kooskõlas õigusaktidega keskuse valduses olevat riigivara ja rahalisi vahendeid ning tagab nende säilimise, sihipärase ja otstarbeka kasutamise;
13) annab keskuse tegevuse juhtimiseks ja korraldamiseks käskkirju;
14) kinnitab seadusega ettenähtud korras sisekorra ja raamatupidamise eeskirjad, samuti muud asutusesisesed eeskirjad ning kontrollib nende täitmist;
15) esitab ministrile kinnitamiseks keskuse tegevusega seotud tasuliste teenuste loetelu ja tasumäärad;
16) hoiab keskuse pitsatit ja kehtestab selle kasutamise korra;
17) täidab muid ülesandeid, mis on talle pandud seaduse, Vabariigi Valitsuse määruse ja korralduse ning ministri määruse ja käskkirjaga.
(2) Direktorit asendab tema äraolekul direktori käskkirjaga määratud töötaja.
§ 7. Struktuuriüksused
Keskusel ei ole struktuuriüksusi.
4. peatükk VARA, FINANTSEERIMINE, ARUANDLUS JA KONTROLL
§ 8. Vara
Keskuse valduses oleva riigivara valdamine, kasutamine ja käsutamine toimub seadustes või nende alusel kehtestatud korras.
Keskuse tegevust finantseeritakse riigieelarvest, keskuse eelarve kinnitab minister.
(1) Keskus peab raamatupidamisarvestust ja esitab aruandeid õigusaktidega kehtestatud korras.
(2) Keskus esitab rahaliste vahendite kasutamise aruandeid ja ülevaateid oma tegevusest ministeeriumile viimase poolt kehtestatud korras.
§ 11. Kontroll
Keskuse finants-majanduslikku tegevust revideerivad Kaitseministeerium, Riigikontroll ja teised asutused vastavalt õigusaktidele.
§ 12. Ümberkorraldamine ja tegevuse lõpetamine
Keskuse ümberkorraldamine ja tegevuse lõpetamine toimub Vabariigi Valitsuse kehtestatud korras.
§ 13. Kaitseministri määruse kehtetuks tunnistamine
Määrus jõustub 1. jaanuaril 2005. a.